پس آپ صبر کیجئے بے شک اللہ کا وعدہ حق ہے اور اپنی اُمت کے گناہوں کی بخشش طلب کیجئے٭ اور صبح و شام اپنے رب کی حمد کے ساتھ تسبیح کیا کیجئے ٭ لِذَنبِكَ میں امت مضاف ہے جو کہ محذوف ہے لہٰذا اس بناء پر یہاں وَاسْتَغْفِرْ لِذَنبِكَ سے مراد امت کے گناہ ہیں امام نسفی امام قرطبی اور علامہ شوکانی نے یہی معنی بیان کیا ہے حوالہ جات ملاحظہ کریں ۱ (وَاسْتَغْفِرْ لِذَنبِكَ) أی لِذَنبِ أُمتِکَ یعنی اپنی امت کے گناہوں کی بخشش طلب کیجئے (نسفی مدارک التنزیل و حقائق التاویل ۴ ۳۵۹) ۲ (وَاسْتَغْفِرْ لِذَنبِكَ) قیل لِذَنبِ أُمتِکَ حذف المضاف و أقیم المضاف الیہ مقامہ وَاسْتَغْفِرْ لِذَنبِكَ کے بارے میں کہا گیا ہے کہ اس سے مراد امت کے گناہ ہیں یہاں مضاف کو حذف کر کے مضاف الیہ کو اس کا قائم مقام کر دیا گیا (قرطبی الجامع لاحکام القرآن ۱۵ ۳۲۴) ۳ وَ قیل لِذَنبِکَ لِذَنبِ أُمتِکَ فِی حَقِّکَ یہ بھی کہا گیا ہے کہ لِذَنبِکَ یعنی آپ اپنے حق میں امت سے سرزَد ہونے والی خطاؤں کی بخشش طلب کیجئے (ابن حیان اندلسی البحر المحیط ۷ ۴۷۱) ۴ (وَاسْتَغْفِرْ لِذَنبِكَ) قیل المراد ذنب أمتک فھو علی حذف المضاف  کہا گیا ہے کہ اس سے مراد امت کے گناہ ہیں اور یہ معنی مضاف کے محذوف ہونے کی بناء پر ہے ( علامہ شوکانی فتح القدیر ۴ ۴۹۷)